पाटनमा दोस्रो मेयर कप टेटे
ललितपुर महानगरपालिका–१६, जिल्ला टेबलटेनिस संघ र ईतिल्हन युथ क्लब पाटनको संयुक्त आयोजनामा ललितपुरमा दोस्रो मेयर कप टेबलटेनिस प्रतियोगिता हुने भएको छ । ललितपुर महानगरमा मंगलबार आयोजित पत्रकार सम्मलेनमा प्रतियोगिता कात्तिक २३ देखि ३० सम्म नागबहाल टोलमा हुने जनाएको छ । राष्ट्रिय टेटे प्रशिक्षक राजेन्द्र कपालीले विभिन्न १२ इभेन्टमा प्रतिस्पर्धा हुने बताए । उनले २९ वडाबाट करिब ४ सयभन्दा बढी महिला तथा पुरुष खेलाडी सहभागी हुने विश्वास व्यक्त गरे । 
(ललितपुर) — ललितपुर महानगरपालिका–१६, जिल्ला टेबलटेनिस संघ र ईतिल्हन युथ क्लब पाटनको संयुक्त आयोजनामा ललितपुरमा दोस्रो मेयर कप टेबलटेनिस प्रतियोगिता हुने भएको छ । ललितपुर महानगरमा मंगलबार आयोजित पत्रकार सम्मलेनमा प्रतियोगिता कात्तिक २३ देखि ३० सम्म नागबहाल टोलमा हुने जनाएको छ । राष्ट्रिय टेटे प्रशिक्षक राजेन्द्र कपालीले विभिन्न १२ इभेन्टमा प्रतिस्पर्धा हुने बताए । उनले २९ वडाबाट करिब ४ सयभन्दा बढी महिला तथा पुरुष खेलाडी सहभागी हुने विश्वास व्यक्त गरे । ललितपुर महानगरपालिका–१६ का वडाध्यक्ष निर्मलरत्न शाक्यले प्रतियोगिताका लागि आवश्यक पूर्वाधार तयार भइसकेको बताए । ‘खेल सञ्चालन गर्न ८ लाख ५० हजार रुपैयाँ लाग्ने अनुमान छ,’ उनले भने, ‘वडा कार्यालयबाट २ लाख रुपैयाँ बजेट छुट्याएका छौं ।’ उनले अपुग रकम उपमहानगरपालिकाबाट पाउने आश्वासन पाएको बताए । महानगरले प्रत्येक वर्ष प्रतियोगिता गर्दै आइरहेको छ । गत वर्ष ललितपुर महानगर–११ वडा कार्यालयले आयोजना गरेको थियो । खेल बेलुका ५ देखि ९ बजेसम्म हुनेछ । प्रतियोगिताको एकल इभेन्टमा प्रथम, द्वितीय र तृतीय हुनेले क्रमश: १० हजार, ५ हजार र ३ हजार रुपैयाँ पाउने छन् । 